மகரதீபம் என்பது வானில் தோன்றும் அற்புதம் என்றும், மனிதர்களின் காரியம் என்றும் எதிரும் புதிருமாக வாக்குமூலங்கள் முன்வைக்கப்பட்டு இருக்கின்றன. வனத்துறையினரின் கருத்து ஒன்றாக இருக்கிறது. கோவில் நிர்வாகத்தின் கருத்து ஒன்றாக இருக்கிறது. அரசுத் தரப்பில் சொல்லும்போது கேரள முதல்வர் அச்சுதானந்தன், “இது லட்சக்கணக்கான மனிதர்களின் நம்பிக்கையாக இருக்கிறது. இதில் உண்மையறியும் ஆர்வம் அரசுக்கு இல்லை. ஜோதிடர்களை வைத்தோ, விஞ்ஞானிகளையோ வைத்து ஆராயும் திட்டமும் அரசுக்கு இல்லை” என்றுதான் சொல்லியிருக்கிறார். முதலில் ஒன்றை சுட்டிக் காட்டிவிடுவது நல்லது. பகுத்தறிவு சொல்வது போல “அது மக்களின் நம்பிக்கை, அதில் எல்லாம் கேள்வி கேட்கலாமா?’ என்று அச்சுதானந்தன் சொல்லவில்லை. அந்தத் தொனியும் இல்லை.